<classify> Chanzo cha picha, Getty ImagesDroo ya hatua ya 16 bora ya Ligi ya Mabingwa itafanyika Jumatatu, Disemba 18, huku klabu mbili za Uingereza zikisubiri kujua hatima yao.Mabingwa Manchester City, na Arsenal, walishinda makundi yao na kutinga hatua ya mtoano, huku Newcastle, Manchester United na mabingwa wa Uskoti Celtic wakijipata nje.Waliowekwa kwenye makundi: Arsenal, Atletico Madrid, Barcelona, Bayern Munich, Borussia Dortmund, Manchester City, Real Madrid, Real Sociedad.Ambao hawajawekwa: Copenhagen, Inter Milan, Lazio, RB Leipzig, Napoli, Paris St-Germain, Porto, PSV Eindhoven.Droo ya hatua ya 16 bora ya Ligi ya Mabingwa itafanyika Jumatatu, Disemba 18 saa 11:00 GMT katika ukumbi wa House of European Football huko Nyon, Uswizi.Kila mshindi wa kundi atatolewa na kupangwa dhidi ya timu iliyoshika nafasi ya pili katika kundi jingine, ambao wote hawajapatikana. Timu haziwezi kuwekwa dhidi ya klabu zinazotoka nchi moja, au timu zilizokuwa kundi moja nazo.Mechi za mkondo wa kwanza wa hatua ya 16 bora zitachezwa kwa wiki mbili, 13-14 na 20-21 Februari 2024, na marudiano 5-6 na 12-13 Machi.Droo za robo fainali na nusu fainali zitafanyika kwa pamoja Ijumaa, Machi 15.Chanzo cha picha, BBC SportManchester United walimaliza wa mwisho katika Kundi A baada ya vipigo vinne kutoka kwa mechi sita za kundi hilo.Ilikuwa ni mara ya sita kwa Mashetani Wekundu kushindwa kutinga hatua ya mtoano ya Ligi ya Mabingwa Ulaya na mara ya kwanza kumaliza mkiani mwa kundi lao tangu 2005-06.Bayern Munich walitinga hatua ya 16 bora wakiwa washindi wa kundi wakiwa na mechi mbili zilizosalia, huku Copenhagen ikisonga mbele kwa awamu ya muondoano kwa mara ya kwanza tangu 2010-11.Galatasaray ilitolewa katika raundi ya muondoano ya Ligi ya Europa.Chanzo cha picha, BBC SportArsenal walishinda kundi lao wakiwa na mchezo mmoja wa ziada na PSV Eindhoven pia wakimaliza katika nafasi ya pili baada ya mechi tano.Lens iliepuka kushindwa na Sevilla katika mechi yao ya mwisho ili kujihakikishia nafasi ya kucheza Ligi ya Europa.Chanzo cha picha, BBC SportReal Madrid ilifika hatua ya mtoano kwa msimu wa 26 mfululizo, ikikamilisha Kundi C ikiwa na rekodi kamili ya ushindi sita kutoka mechi sita.Napoli walipata nafasi ya pili kwa ushindi dhidi ya Sporting Braga siku ya sita ya mechi, huku timu ya Ureno ikishuka hadi kwenye Ligi ya Europa.Union Berlin ilimaliza wa mwisho katika Kundi C katika msimu wao wa kwanza katika mashindano hayo.Chanzo cha picha, BBC SportReal Sociedad wameongoza Kundi D mbele ya Inter Milan kwa tofauti ya mabao.Benfica walichukua nafasi ya tatu kutoka kwa Red Bull Salzburg baada ya dakika za lala salama pale Arthur Cabral alipowafungia na kuwapa ushindi wa mabao 3 kwa moja .Chanzo cha picha, BBC SportAtletico Madrid iliifunga Lazio 2-0 katika mchezo wa fainali na kumaliza ya kwanza katika kundi hilo.Feyenoord wanashuka kwenye Ligi ya Europa na Celtic wametoka kwenye mashindano hayo.Chanzo cha picha, BBC SportNewcastle walikuwa wamebakisha dakika 45 kutoka kwa hatua ya mtoano ya Ligi ya Mabingwa, lakini waliishia kuondoka kabisa kwa kuchapwa 2-1 nyumbani na AC Milan, ambao waliwatoa kwenye Ligi ya Europa.Borussia Dortmund ilimaliza kileleni mwa Paris St-Germain baada ya kutoka sare ya 1-1 katika mchezo wao wa mwisho.Chanzo cha picha, BBC SportWashindi wa kundi Manchester City na washindi wa pili RB Leipzig walifika hatua ya 16 bora zikiwa zimesalia mechi mbili.Young Boys walimaliza wa tatu na Red Star Belgrade walikosa kushinda mechi yoyote.Chanzo cha picha, BBC SportBarcelona wako katika awamu ya muondoano kwa mara ya kwanza katika misimu mitatu.Porto iliungana nao katika hatua ya 16 bora kwa ushindi wa 5-3 dhidi ya Shakhtar Donetsk, ambao walimaliza katika nafasi ya tatu.Royal Antwerp ilimaliza ya mwishoImetafsiriwa na Yusuf Jumah na kuhaririwa na Ambia Hirsi  <topic>: MICHEZO 